Diari Oficial de la Generalitat Valenciana


Sumari del DOGV 3797, del 20-07-2000 (2000/5616)

Informació pública de l'aprovació de l'expedient d'expropiació i convenis per a l'adquisició de terrenys per a l'execució ronda est. Expedient número 2/1999.
-------------------------------------------------------------------------------------------------------------------------------------------------------------

### Dades del document

Número de DOGV
:   3797

Data del DOGV
:   20-07-2000

Secció del DOGV
:   V. ALTRES ANUNCIS - F) EXPROPIACIONS

Número del document
:   2000/5616


Organisme emissor
:   Ajuntament de l'Eliana

Tipus de document
:   Anunci

Informació pública de l'aprovació de l'expedient d'expropiació i convenis per a l'adquisició de terrenys per a l'execució ronda est. Expedient número 2/1999. [2000/S5616]
  
L'Ajuntament ple, en sessió celebrada el dia 25 de maig de 2000, va adoptar entre altres, l'acord següent:
  
Primer. Declarar la necessitat d'ocupació dels béns i drets per a l'execució del projecte ronda est de l'Eliana i la iniciació de l'expedient d'expropiació pel que fa als terrenys esmentats, identificats en l'informe de l'arquitecta municipal, la relació de propietaris i titulars de drets i càrregues dels quals serà publicada durant el termini de 15 dies (amb descripció dels béns i drets afectats) als efectes dels articles 36 de la Llei 6/1998, 135 del Text Refós de la Llei sobre Règim del Sòl i Ordenació Urbana, d'acord amb els articles 15 i concordants de la Llei d'Expropiació Forçosa, termini durant el qual l'expedient s'exposarà al públic en el tauler d'anuncis de l'ajuntament, i qualsevol persona podrà aportar per escrit les dades oportunes per a rectificar possibles errors en la relació de béns i drets publicada i oposar-se per raons de fons o forma a la necessitat d'ocupació i, si s'escau, formular el recurs a què es refereix l'article 22 de la Llei d'Expropiació Forçosa.
  
Transcorreguts els terminis esmentats, sense al·legacions, s'entendrà automàticament conclòs l'expedient d'expropiació d'acord amb el que estableix l'article 24 de la Llei d'Expropiació Forçosa.
  
Segon. Pel que fa als titulars de càrregues que no han prestat la conformitat al conveni subscrit pel titular dels terrenys, se'ls notificarà aquest acord amb el respectiu conveni firmat amb el propietari del sòl, que permeta l'ocupació immediata dels terrenys afectats per la ronda est i d'altra banda, estableix el preu just, i s'entendrà que si transcorregut el termini de 15 dies des de la notificació sense expressa oposició, prestaran la seua conformitat a aquest últim.
  
Tercer. Acceptar i en conseqüència aprovar els convenis subscrits pels interessats, que transfereixen la propietat i per tant, autoritzen l'ocupació dels terrenys, a efectes de l'execució del projecte de la ronda est. Tot això de conformitat amb l'informe i els fulls d'apreciació redactat per l'arquitecta municipal, documents que fixen el preu just en metàl·lic o en espècie d'acord amb el que s'indica en cada cas i que igualment s'aproven. Aquest informe i els fulls de apreciació, diligenciades pel secretari formen part d'aquest acord.
  
Quart. Havent-se sol·licitat i rebut el certificat de titulars i càrregues del Registre de la Propietat, el pagament s'efectuarà a qui figure com a propietari registral, tal i com determinen els convenis subscrits.
  
Cinqué. Es realitzaran les actuacions necessàries per a la inscripció en el Registre de la Propietat a favor de l'administració dels terrenys expropiats, acceptant els convenis subscrits.
  
Sisé. Declarar que sense perjudici de la conclusió de l'expedient expropiatori conforme es resol l'apartat primer d'aquest acord, l'expedient continuarà, si s'escau, obert, respecte dels nous titulars de càrregues i gravàmens, mentre que aquests últims prestaran la seua conformitat o cancel·laran les càrregues.
  
El pagament als titulars de terrenys que figuren amb càrregues, gravàmens o afeccions, així com amb notes marginals d'afecció, no s'efectuarà fins que aquestes desapareguen o el titular de la càrrega o afecció done la conformitat. En el cas de pagament mitjançant el compromís d'entrega de terrenys, les càrregues es transmetran a les noves parcel·les que, en el seu dia s'adjudiquen.
  
La firma dels convenis pels particulars suposa la renúncia expressa a totes les accions que es pogueren correspondre derivades de l'expedient d'expropiació forçosa, i no podran reclamar per cap concepte com a afectat per l'expedient, es considera íntegrament pagat, tant de l'import de la valoració dels béns i drets considerats com de tots els perjudicis que en qualsevol ordre se'ls haguera pogut ocasionar.
  
Seté. El preu just engloba i inclou el pagament dels elements valorables, que es deriven de l'expedient d'expropiació i de totes les possibles indemnitzacions que aquesta expropiació poguera ocasionar.
  
Vuité. Ordenar a intervenció que retinga a càrrec del patrimoni municipal del sòl la quantitat a fer efectiva per adquisició de terrenys per a l'obertura de la ronda est (av. Antic Regne), la quantitat de trenta milions sis-centes setanta-una mil (46.834.118) pessetes, i habilite crèdit per import de trenta-set milions nou-centes vuitanta-tres mil (94.268.406) pessetes, en concepte d'indemnització pel poblat d'arbres (tarongers) i vol d'edificacions consolidades a demolir.
  
Nové. Procedir, una vegada fiscalitzat per la intervenció municipal, al pagament del preu convingut conforme al punt anterior, sense perjudici de procedir a l'ocupació dels terrenys conforme a l'autorització atorgada per tots i cadascun dels propietaris a través dels convenis subscrits.
  
Deu. Retre compte d'aquest acord a la intervenció municipal als efectes oportuns i especialment perquè a efectes del pagament tinga en compte el que estableix el punt sise.
  
Onze. Notificar a tots els interessats i publicar aquest acord segons procedesca legalment.
  
Contra aquesta resolució que posa fi a la via administrativa, cal interposar recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos, comptadors a partir de l'endemà de la recepció d'aquesta notificació; potestativament, podrà vosté interposar recurs de reposició davant aquest òrgan que ha dictat la resolució, en el termini d'un mes, comptador a partir de l'endemà de la data de la notificació, sense perjudici que puga interposar-se qualsevol altre recurs que es considere procedent. Interposat recurs potestatiu de reposició no podrà interposar-se el contenciós fins que siga resolt expressament el primer o s'haja produït la desestimació pressumpta d'aquest el que tindrà lloc una vegada transcorregut el termini d'un mes des de la interposició. Tot això de conformitat amb el que estableix la Llei 29/1998, de 13 de juliol, Reguladora de la Jurisdicció Contenciosa Administrativa i de l'article 116 i concordants de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Cosa que es fa pública, als efectes de l'article 21 de la Llei d'Expropiació Forçosa i de l'article 59.4 de la Llei de Règim Jurídic de les Administracions Públiques i del Procediment Administratiu Comú, en allò referent a notificacions a propietaris desconeguts o el domicili del qual es desconega, o intentada la notificació no s'haja pogut practicar.
  
Igualment es publica a continuació la relació completa de béns i drets afectats, així com els titulars respectius, amb el fi recollit en els punts anteriors.
  
(1) Finca registral 6654:
  
- Anotació preventiva d'embargament a favor del senyor José Faubel Collado.
  
- Anotació preventiva d'embargament a favor de la Tresoreria General de la Seguretat Social.
  
- Anotació preventiva d'embargament a favor de l'Estat.
  
(2) Finca registral 8094:
  
- Hipoteca de la inscripció 3a a favor de la Caixa Rural València, S. Coop. de Crèdit.
  
(3) Finca registral 6656:
  
- Anotació preventiva d'embargament a favor del senyor José Faubel Collado.
  
- Anotació preventiva d'embargament a favor d'ATES, SL.
  
- Anotació preventiva d'embargament a favor de la Tresoreria General de la Seguretat Social.
  
- Anotació preventiva d'embargament a favor de l'Estat.
  
Nota: Les parcel·les 4, 5, 6, 10 i 16, estan afectades, segons la inscripció i nota marginal al pagament de l'Impost de Transmissions Patrimonials i Actes Jurídics Documentats (ITPAJD), successions i altres.